Συντεταγμένες: 44°18′28.71″N 8°28′51.66″E﻿ / ﻿44.3079750°N 8.4810167°E﻿ / 44.3079750; 8.4810167

Η **Σαβόνα** (ιταλικά: *Savona*) είναι πόλη και λιμάνι της Λιγυρίας, στη βορειοδυτική Ιταλία, πρωτεύουσα της επαρχίας Σαβόνα. Τον Φεβρουάριο του 2014 η Σαβόνα υπολογίστηκε ότι είχε 61.770 κατοίκους, είναι δηλαδή η τρίτη πολυπληθέστερη πόλη της Λιγουρίας μετά τη Γένοβα και τη Λα Σπέτσια. Στη Σαβόνα ζούσε για ένα διάστημα ο Χριστόφορος Κολόμβος, όπου διατηρούσε αγρόκτημα. Από την πόλη κατάγονται δύο πάπες, ο Πάπας Ιούλιος Β΄ και ο Πάπας Σίξτος Δ΄.

Ιστορία
-------

Κατά τη αρχαιότητα στην περιοχή υπήρχε η πόλη Σάβο, η οποία αναφέρεται για πρώτη φορά το 205 π.Χ.. Μετά την πτώση της Δυτικής Ρωμαϊκής Αυτοκρατορίας, η Σαβόνα πέρασε στην κατοχή των Οστρογότθων και των Βυζαντινών, μέχρι που καταστράφηκε από μια επίθεση των Λιγουρών, οι οποίοι στη σύνεχεια έγιναν κυρίαρχοί της, το 639. Στην αυτοκρατορία του Καρλομάγνου, η Σαβόνα ήταν έδρα κομητείας. Από το 950 μέχρι το 1191 ήταν έδρα του μαρκιζάτου των Αλεραμίτσι και μετά εξαγοράστηκε από τους Ντελ Καρρέττο.

Παρά την αρχική συμμαχία, η Σαβόνα και η γειτονική Γένοβα ανέπτυξαν έντονη αντιπαλότητα. Η Σαβόνα διέθετε λιμάνι επαρκούς μεγέθους από τον 12ο αιώνα, αλλά αυτό καταστράφηκε από τους Γενοβέζους το 1508. Οι Γενοβέζοι, φοβούμενοι ότι το λιμάνι θα χρησιμοποιηθεί από τον Φραγκίσκο Α΄ της Γαλλίας ώστε να γίνει σημαντικό εμπορικό κέντρο της Μεσογείου, βυθίσαν πλοία γεμάτα με ογκόλιθους στην είσοδο του λιμανιού, αχρηστεύοντάς το. Το 1542-3, οι Γενοβέζοι κατασκεύασαν ένα οχυρό στην πόλη. Η πόλη είχε παρόμοια τύχη με τη Δημοκρατία της Γένοβας, της οποίας ήταν η δεύτερη σημαντικότερη πόλη, μέχρι τους Ναπολέοντιους Πολέμους. To 1746, κατά τη διάρκεια των πολέμων της αυστριακής διαδοχής, η πόλη κατακτήθηκε από τον βασιλιά της Σαρδηνίας, αλλά επιστράφηκε στη Γένοβα με τη συνθήκη του Αιξ-λα-Σαπέλ.

Μετά τους Ναπολεόντιους Πολέμους, η Σαβόνα έγινε τμήμα του Βασιλείου της Σαρδηνίας το 1815 και το 1861 τμήμα της ενοποιημένης Ιταλίας. Κατά τη διάρκεια του Β΄ΠΠ, η Σαβόνα υπέστη σφοδρούς βομβαρδισμούς και σε μεγάλο βαθμό ξαναχτίστηκε μετά το τέλος του πολέμου.

Δημογραφική εξέλιξη
-------------------

*Πληθυσμός*

Αξιοθέατα
---------

Παρά τους εκτεταμένους βομβαρδισμούς, τμήμα της παλαιάς πόλης διατηρεί μεσαιωνικά, αναγεννησιακά και μπαρόκ κτίρια. Άλλα αξιοθέατα της πόλης είναι το γενοβέζικο οχυρό Πριαμάρ, ο αναγεννησιακός καθεδρικός και η Καπέλλα Σιξτίνα δίπλα του, το Παλάτσο ντελλα Ρόβερε και οι παλιοί πύργοι της πόλης.

Παραπομπές
----------

1. ↑  «Superficie di Comuni Province e Regioni italiane al 9 ottobre 2011». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  «Popolazione Residente al 1° Gennaio 2018». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
3. 1 2 3  Savona *Encyclopædia Britannica*
4. ↑  William Brockedon (1836). *The Cornice*. σελ. 6.
5. ↑  Savona Αρχειοθετήθηκε 2015-06-30 στο Wayback Machine. www.italyworldclub.com

Εξωτερικοί σύνδεσμοι
--------------------

* Πολυμέσα σχετικά με το θέμα  Savona στο Wikimedia Commons

  


|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
 Δήμοι της Επαρχίας της Σαβόνα |
| --- |
|  |
| 
Αλάσσιο · Αλμπένγκα · Αλμπισόλα Σουπεριόρε · Αλμπισσόλα Μαρίνα · Αλτάρε · Αντόρα · Αρνάσκο · Μπαλεστρίνο · Μπαρντινέτο · Μπερτζέτζι · Μποϊσσάνο · Μποργκέττο Σάντο Σπίριτο · Μπόρτζο Βερέτσι · Μπόρμιντα · Κάιρο Μοντενόττε · Κάλιτσε Λίγκουρε · Καλιτσάνο · Κάρκαρε · Καζανόβα Λερρόνε · Καστελμπιάνκο · Καστελβέκκιο ντι Ρόκκα Μπαρμπένα · Τσέλλε Λίγκουρε · Τσέντζο · Τσεριάλε · Τσιζάνο σουλ Νέβα · Κοσσερία · Ντέγκο · Έρλι · Φινάλε Λίγκουρε · Γκαρλέντα · Τζουστένιτσε · Τζουσβάλλα · Λαϊγκουέλια · Λοάνο · Μαλιόλο · Μάλλαρε · Μασσιμίνο · Μιλλέζιμο · Μιόλια · Μουριάλντο · Νασίνο · Νόλι · Όντσο · Όρκο Φελίνο · Ορτοβέρο · Οζίλια · Παλλάρε · Πιάνα Κρίξια · Πιέτρα Λίγκουρε · Πλόντιο · Ποντινβρέα · Κουιλιάνο · Ριάλτο · Ροκκαβινιάλε · Σασσέλλο · Σαβόνα · Σποτόρνο · Στέλλα · Στελλανέλλο · Τέστικο · Τοϊράνο · Τόβο Σαν Τζάκομο · Ούρμπε · Βάντο Λίγκουρε · Βαράτσε · Βεντόνε · Βέτσι Πόρτιο · Βιλλανόβα ντ'Αλμπένγκα · Τζουκκαρέλλο |  |
|  |
| 
**Δήμοι της Λιγυρίας** |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ιταλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 257880936
* LCCN: n79100750
* ISNI: 0000 0001 1537 6287
* GND: 4118459-2
* BNE: XX457366

 |

 |